[{"text_idx": "#000002", "text": "Lehen sektoreari buruzko euskarazko ikasketak eta ikerketak 2.000 eurorekin sarituko ditugu"}, {"text_idx": "#000003", "text": "NEIKER sariak lehen sektorearen euskarazko dibulgazioa sarituko du aurten ere"}, {"text_idx": "#000004", "text": "NEIKER zentro teknologikoak bere sari propioa du CAF-Elhuyar sarietan, zientzia eta teknologiari buruzko euskarazko azterlanak eta ikerketak aitortzeko\nZehazki, NEIKER sariak, 2.000 eurorekin hornituta, abeltzaintza-nekazaritza eta basogintza industriari buruzko euskarazko zabalkunde artikulurik onena bilatzen du"}, {"text_idx": "#000005", "text": "NEIKERek zazpigarren urtez jarraian bere sari propioa du berriro ere CAF-Elhuyar Sarien azken edizioan; urtero egiten den lehiaketaren xedea da ikerketa zientifiko eta teknologikoen euskarazko zabalkundea aitortzea eta sustatzea."}, {"text_idx": "#000006", "text": "2023ko edizioa \u00abBegiratu urrunera\u00bb lemarekin garatuko da, Isaac Newton fisikariaren aipu ospetsu honi lotuta: \u201cUrrunago ikusi badut, erraldoien sorbalda gainean eseri naizelako da\u201d. Eta horixe da, hain zuzen ere, CAF-Elhuyar sarien zazpigarren edizio honetan lortu nahi dena: kultura zientifikoa zabaltzen laguntzea, egungo ezagutzetatik abiatuta eta etorkizunera begira."}, {"text_idx": "#000007", "text": "NEIKER sari bereziak, berriz, 2.000 eurorekin saraituko du lehen sektoreari lotutako euskarazko dibulgazio artikulurik onenari. Leire Baran\u0303ano NEIKEReko zuzendariak azaldu duenez, sariak zuzenean egiten du bat zentroaren filosofiarekin, hau da, \u201cmerkatura transferitu daitezkeen ezagutza eta soluzio oso teknologiko eta berritzaileak garatzearekin, nekazaritza-abeltzaintza eta basogintza sektorearen lehiakortasuna eta jasangarritasuna hobetzeko\u201d."}, {"text_idx": "#000008", "text": "NEIKERen sari berezia aurkeztutako lan guztien artean aukeratuko da, eta gainerako CAF-Elhuyar sariekin bateragarria da; beraz, NEIKER saria lortzen duen pertsona lehiaketako beste kategorietako bateko irabazlea ere izan daiteke. Hautagaiek bete behar dituzten baldintzak edo eskakizunak hemen aurki daitezke. Artikuluak entregatzeko azken eguna 2023ko otsailaren 6a da, eta esteka honen bidez egin daiteke."}, {"text_idx": "#000009", "text": "Begirada etorkizunean jarrita, egindako lanak hiru kategoriatara aurkez daitezke NEIKER saria jasotzeko. Lehenik eta behin, \u201cDibulgazio artikuluak\u201d daude, eta azpikategoria banatzen dira: bata, ikerketa lan orokorrak, eta bestea, doktore tesian oinarritutako artikuluak. Azpikategoria bakoitzean, irabazleak 2.000 euroko saria, Elhuyar aldizkariaren urtebeteko harpidetza eta Imanol Andonegi Mendizabalen eskultura bat jasoko ditu."}, {"text_idx": "#000010", "text": "Bigarrenik, \u201cZientzia kazetaritzako lanak\u201d daude, lehen kategoriaren sari berdinarekin; eta, azkenik, \u201cSorkuntza beka\u201d dago. Kategoria horretan euskaraz sortutako proiektuak aurkeztuko dira, gai zientifiko-teknologikoak gizarteratzeko beste modu batzuk lantzen dituztenak. Horren ardatz nagusia da esparru zientifiko-teknologikoaren eta gizartearen arteko kontaktua modu berritzailean lantzea, eta saria 5.000 eurokoa izango da."}, {"text_idx": "#000011", "text": "Saria NEIKERen eta Elhuyar Fundazioaren artean ikerketaren arloan euskara sustatzeko 2016ko uztailean hasi zen hitzarmenaren parte da. Bi erakundeen arteko hitzarmenean sartzen dira nekazaritza sektoreari lotutako hiztegi espezializatu baten garapenean laguntzea; NEIKERek Zientzia Azokan parte hartzea, gazteei sektoreari buruzko ikerketa helarazteko, eta aipatutako NEIKER sari berezia, lehen sektoreari lotutako ikerketen euskarazko dibulgazioa saritzeko."}, {"text_idx": "#000012", "text": "NEIKERen 25. urteurrena: ezagutu gure mugarri eta ekarpen nagusiak nekazaritzako elikagaien eta basogintzaren sektorean\nNEIKERen 25. urteurrena ospatu dugu, euskal nekazaritza, abeltzaintza eta basogintza sektorearen aldeko apustua berrituz\nURRIAK 26eko AGENDA: agritech esperientziak zabaltzeko jardunaldia\nIRAILAREN 21EKO AGENDA: NEIKER 2023ren zereal-saiakuntzen emaitzak eta droneen erabilera laboreen kudeaketan jardunaldia"}, {"text_idx": "#000013", "text": "Informamos, educamos e inspiramos a trave\u0301s de una serie de actividades de participacio\u0301n y eventos abiertos, con el objetivo de crear conciencia sobre el valor y el impacto de nuestra ciencia en la vida de todas las personas."}]